1. **Prostudirajte nove riječi**

VRIJEME

s vremena na vrijeme/ provoditi vrijeme/ u pravo vrijeme/ u nezgodno vrijeme/ nakon određenog vremena/ dobiti na vremenu/ vrijeme leti/ gubiti vrijeme/ radno vrijeme/ uredovno vrijeme

DAN

radni dan/ svaki drugi dan/ neradni dan/ praznik/ blagdan/ tijekom dana, uredovni dan

ROK

rok isporuke/ rok plaćanja/ rok za isplatu/ rok je istekao (prošao)/produžiti rok/ rok dospijeća

VRIJEME (VREMENSKA PROGNOZA)

zatišje/ munja/ oluja/ kiša/kišovito vrijeme/ duga/ sparina/ grom/ hladnoća/ tuča (grad)/ led/ pljusak/ lokva (bara)/ magla/ maglovito/ oblak/ mraz/ inje/ rosa/ snijeg/ vlažno/ oluja/ vjetrovito/ povjetarac/ pahulja/ oblačno/ klima/ aprilsko vrijeme/ promjenljivo vrijeme/ požar/ odron/ cunami/tornado/ potres/ poplava/ suša/

Prevedite tekst na češki/ slovački

I dok sjever i posebice sjeverozapad Europe trpe nove nevolje zbog olujnih nevremena, kod nas se nastavlja svojevrsno proljeće u veljači.

I dok je danas još bilo pretežno suho i sunčano te posvuda iznadprosječno toplo, od sutra do petka bit će promjenljivije i manje toplo uz povremenu mjestimičnu kišu, ponegdje u gorju potkraj srijede i početkom četvrtka vjerojatno i malo snijega, a za vikend ponovno stabilnije i toplije, prognozira Zoran Vakula za [HRT.](https://www.hrt.hr/582987/vrijeme-i-promet/vremenska-prognoza-1722020)

Mraz će u ponedjeljak biti rijetka pojava u unutrašnjosti, a ponovno češći i zamjetniji bit će od četvrtka do subote.

Utorak i srijeda bit će na kopnu promjenljiviji uz mjestimičnu kišu, ponajprije u srijedu. Bit će i svježiji te će temperatura biti sve primjerenija dobu godine, posebno u četvrtak koji će vrlo vjerojatno biti najhladniji dan u tjednu. Naime, od petka te osobito idući vikend vjerojatan je ponovni porast temperature. Pritom bi i druga polovica tjedna trebala biti prevladavajuće suha i barem djelomice sunčana.

I na Jadranu će u utorak te osobito srijedu biti mjestimične kiše, osobito na sjevernom dijelu, dok će se u utorak u Dalmaciji još zadržati suho i pretežno sunčano. Od četvrtka ponovno manje oblaka, u početku i jaka bura s kojom će osvježiti, a zatim porast temperature, prognozirala je za HRT dr. sc. Tanja Renko iz DHMZ-a, prenosi [Index](https://www.index.hr/vijesti/clanak/vakula-najavljuje-promjenu-kisu-i-snijeg-objavljena-i-nova-dugorocna-prognoza/2157457.aspx).

**Izvor: N1 pratite putem aplikacija za**[**Android**](https://play.google.com/store/apps/details?id=com.n1info&hl=en)**|**[**iPhone/iPad**](https://itunes.apple.com/us/app/n1-info/id920779491?mt=8)**|**[**Windows**](https://www.microsoft.com/hr-hr/store/apps/n1-info/9nblggh11cvm)**| i društvenih mreža [Twitter](https://twitter.com/N1infoZG" \t "_blank)| [Facebook](https://www.facebook.com/N1-Hrvatska-1781165065440754/?fref=ts" \t "_blank) | [Instagram.](https://www.instagram.com/n1croatia/" \t "_blank)**